open-index/open-wikipedia-markdown huggingface dataset:
Årdal i Breim

:*Se også [[Årdal (andre betydninger)]]*

**Årdal** er ei bygd i Breim i Gloppen kommune i Sogn og Fjordane. Bygda har rundt 60 innbyggere. Hovednæringen i dalen er landbruk med melkeproduksjon fra kyr og geiter, men også noen griserøktere. Mest geiter og kuer men også griser.

Bygda ligger mot sør i Breim, på østsiden av Breimsvatnet, med kommunegrensen mot Jølster i sør. Bygdas støyl er Årdalsstøylen, som er et godt utgangspunkt for turer til Blåfjellet eller Svenskenipa

Bygda trafikkeres av den nesten 8 kilometer lange fylkesvei 694 fra Re.

## Kjente Årdølinger
* Elias Monsen Aardal (1880–1968), lærer og forfatter (dikter)
* Rasmus R. Bogstad (1858–1942), bonde og ordfører i Breim
* Rasmus R. Bogstad (1861–1947), norskamerikansk pastor og skoleleder.
The Lost Vikings

***The Lost Vikings*** er et strategispill fra 1992 til Nintendo-maskinen Super Nintendo Entertaining System, eller SNES. Spillet ble gitt ut av Blizzard Entertainment, som også har gjort spillet tilgjengelig for Gameboy Advance. Spillet har også vært utgitt for Amiga, Amiga CD32, MS-DOS og Sega Mega Drive.

## Spillet
De tre vikingene Eric «the swift», Baleog «the fierce» og Olaf «the stout», skal styres gjennom forskjellige nivåer med økende vanskelighetsgrad, dette for å slå romvesenet «Tomator».

Eric «the swift», Baleog «the fierce» og Olaf «the stout» gjør også en opptreden i World of Warcraft, et annet spill fra Blizzard entertainment. De kan her bli truffet i Uldaman, hvor de har barrikert seg under konstante angrep. De er knyttet opp mot flere oppdrag, og har samme våpen som i det originale spillet.
## Referanser

## Eksterne lenker
*
Liste over varianter av navnet Hanna

**Liste over varianter av navnet Hanna** (opprinnelig *Channah*). Tabellen nedenfor gir en oversikt over variantene med opprinnelse og i hvilke land de er i vanlig bruk. Dersom navnevarianten er blant de mest brukte navnene i landet, er det merket med stjerne (*). Statistikk fra følgende land er benyttet:
Norge, 
Danmark, 
Sverige,
Finland, 
Island,
Grønland, 
Færøyene,
Frankrike, 
Tyskland, 
USA,
Nederland,
Belgia,
Slovenia,
Ungarn,
Litauen, 
Polen
Chile, 
Spania 
og Russland.
 

## Referanser
FLEIP

***FLEIP*** er en tegneserieantologiserie, vanligvis på 52 sider, utgitt av Laksevåg forlag. Antologien inneholder bare humortegneserier. Utvalget av serier spenner ellers vidt, både når det gjelder tegnestil og tematikk, og *FLEIP* har inneholdt både tegneserier og enruteserier. Antologien ble utgitt første gang i desember 2006.

*FLEIP* inneholder både kjente serier som har stått på trykk i tegneseriehefter som for eksempel *Pondus* og *Larsons Gale Verden* sammen med nye serier som ikke har vært publisert i større utgivelser tidligere. Blant seriene som er trykt i FLEIP kan man nevne *[[Hakkum]]*, *[[Hinsidige Bar og Grill]]*, *Sagaen om Dadaph Serraph*, *[[Holger og Hagbart]]*, *Arild*, *Mira*, *Blargh*, *Helt Nils*, *[[Mille (tegneserie)|Mille]]* og *Mannakorn*.

Etablerte serieskapere som har vært publiserte i *FLEIP* inkluderer Torbjørn Lien, Øyvind Sveen, Ivan Emberland, Knut A.G. Hauge, Arne Bye, Tomte og Nils Petter Smeby. Mads Frantzens tegneserie *Blargh!*, som går som biserie i *Ernie* fra januar 2008, debuterte på trykk i *FLEIP*, og Helt Nils som senere ble fast biserie i tegneserieheftet Pondus startet opp i *FLEIP*. Eirik Andreas Viks tegneserie *Arild* og *Sagaen om Dadaph Serraph* av Bård Lilleøien ble også publisert i *FLEIP* før seriene begynte å komme ut i egne album.

Det er utgitt en spesialutgave av *FLEIP 4* i forbindelse med Oslo Comics Expo 2007, og en spesialutgave av *FLEIP 6* i forbindelse med Raptus tegneseriefestival 2007.

## Utgivelser
* 2006 – *FLEIP* (ISBN 978-82-996530-5-3)
* 2007 – *FLEIP 2* (ISBN 978-82-996530-7-7)
* 2007 – *FLEIP 3* (ISBN 978-82-996530-9-1)
* 2007 – *FLEIP 4* (ISBN 978-82-92886-00-7)
* 2007 – *FLEIP 5* (ISBN 978-82-92886-01-4)
* 2007 – *FLEIP 6* (ISBN 978-82-92886-03-8)
* 2008 – *FLEIP 7* (ISBN 978-82-92886-05-2)
* 2008 – *FLEIP vårspesial* (ISBN 978-82-92886-08-3)
* 2008 – *FLEIP 8* (ISBN 978-82-92886-09-0)

## Omtaler
* ''Teikneserie med Florø-hjelp'', Firdaposten 16. desember 2006
* ''Tegneserie-debutant, Stjørdalens Blad 27. desember 2006
* ''Serietegner på 13. året'', Dagbladet 28. juni 2007
* ''Ujevn Fleip'', Serienett 10. februar 2008

## Eksterne lenker
* Pressemelding om FLEIP: «FLEIP er her»
* Pressemelding om FLEIP 2: «Mer FLEIP»
Timing Is Everything

***Timing Is Everything*** er det fjortende studioalbumet til den irske sangeren og låtskriveren Chris de Burgh. Albumet ble utgitt i 2002.

## Sporliste
Alle sangene er skrevet av Chris de Burgh.

#«Guilty Secret»
#«If Beds Could Talk »
#«Lebanese Night»
#«Timing Is Everything»
#«There's Room in This Heart Tonight»
#«She Must Have Known»
#«The Best That Love Can Be»
#«Bal Masqué»
#«Love and Time»
#«Another Rainbow»
#«Save Me»

## Personell
*Chris de Burgh – vokal
*Phil Palmer – gitarer
*James Nisbet – gitarer
*Rick Mitra – bass, trommer, perkusjon
*Peter Gordeno – keyboard
*Shelly Nelson – bakgrunnsvokal
*Tee Green – bakgrunnsvokal
*Elissa – gjesteartist på «Lebanese Night»

## Eksterne lenker
*
The Road to Freedom

***The Road to Freedom*** er det femtende albumet til den irske sangeren og låtskriveren Chris de Burgh. Albumet ble utgitt i 2004.

## Sporliste
Alle sangene er skrevet av Chris de Burgh.

#«When Winter Comes» &ndash; 3:48
#«The Road to Freedom» &ndash; 4:26
#«Snow Is Falling» &ndash; 5:53
#«The Words 'I Love You'» &ndash; 3:26
#«Songbird» &ndash; 4:00
#«Five Past Dreams» &ndash; 3:48
#«Here for You» &ndash; 3:41
#«What You Mean to Me» &ndash; 3:29
#«Rose of England» &ndash; 5:14
#«The Journey» &ndash; 3:52
#«Read My Name» &ndash; 4:16

## Personell
*Chris de Burgh – vokal, gitar, piano
*Phil Palmer – gitar
*Rick Mitra – bass
*Pete Gordeno – keyboard
*Danny Cummings – trommer, perkusjon
*Chris Cameron – piano på «When Winter Comes» og «Snow Is Falling»
The Storyman

***The Storyman*** er det sekstende albumet til den irske sangeren og låtskriveren Chris de Burgh. Sangen «The Storyman» er en oppsummering av de Burghs karriere, og inneholder mange referanser til tidligere utgitte sanger og enkelte albumtitler. Albumet ble utgitt i 2006.

## Sporliste
Alle sangene er skrevet av Chris de Burgh.

#«The Storyman Theme»
#«One World»
#«Leningrad»
#«My Father's Eyes»
#«The Grace of a Dancer»
#«Spirit»
#«The Shadow of the Mountain»
#«Raging Storm»
#«The Mirror of the Soul»
#«The Sweetest Kiss of All»
#«The Storyman»
#«My Father's Eyes»

## Personell
*Chris de Burgh – vokal, gitar, keyboard
*Phil Palmer – gitar
*Al Marnie – bass, bakgrunnsvokal
*Pete Gordeno – keyboard
*Pete Murray – keyboard
*Glenn Morrow – synthesizere
*Geoff Dugmore – trommer, perkusjon
*John Helliwell – saksofon
*Hani Hussein – vokal på «My Father's Eyes»
*Mahotella Queens – vokal på «Spirit»
*Krystina Myles – vokal på «Raging Storm»
*Dinesh – perkusjon
*Tim Wynween – bakgrunnsvokal

## Eksterne lenker
*
Noreena Hertz

**Noreena Hertz** (født 1967) er en britisk økonom, journalist, forsker og forfatter som har vært særlig opptatt av globalisering og den tredje verdens gjeldsproblemer.

## Biografi
Hertz har blitt beskrevet som en av verdens fremste eksperter på økonomisk globalisering og er «distingvert medlem» ved University of Cambridge, hvor hun også tok sin doktorgrad i økonomi. Hennes kommentarartikler er blitt publisert i kjente aviser som *[[Washington Post]]*, *[[New Statesman]]*, *[[The Observer]]* og *[[The Guardian]]*, og hun er hyppig brukt kommentator på TV og i radio. Hun har også vært fast spaltist i det norske nyhetsmagasinet *[[Ny Tid]]*. Fra 2016 til 2017 var hun ansatt som økonomisk redaktør i ITV, deretter gikk hun til det amerikanske radiokringkastingselskapet SiriusXM for å lede sitt eget radioprogram, *MegaHertz: London Calling*.

Hun har et økonomisk syn som tradisjonelt har blitt bifalt av den politiske venstresiden.

I 2001 gav hun ut sin første bok, *Den tause revolusjonen*, som utkom på norsk i 2004. Hennes bøker har blitt oversatt til over 20 språk.

## Bakgrunn
Noreena Hertz er oldebarn av den britiske overrabbiner Joseph H. Hertz (1872–1946). Hun ble født i og vokste opp i London som datter av  motedesigneren og kvinneaktivisten Leah Hertz. Hun ble gift i 2012 med Danny Cohen, direktør i BBC fjernsyn.

Hertz gikk på North London Collegiate School, Westminster School, og på University College London, hvor tok sin bachelor-grad. Deretter studerte hun ved Wharton School ved University of Pennsylvania, hvor hun tok sin MBA før hun fikk en PhD i økonomi ved King's College på University of Cambridge. Hennes doktoravhandling, *Russian Business Relationships in the Wake of Reform*, ble utgitt i 1996.

## Bibliografi
Hertz har skrevet flere bøker relatert til global økonomi og gjeldsproblemer i den tredje verden:

* 2001: *The Silent Takeover : Global Capitalism and the Death of Democracy* (på norsk: *Den tause revolusjon,* 2004)
* 2005: *The Debt Threat : How Debt Is Destroying the Developing World* (på norsk: *Gjeldens historie,* 2005)
* 2005: *IOU: The Debt Threat and Why We Must Defuse It* 
*2013: *Eyes Wide Open: How to Make Smart Decisions in a Confusing World*
*2015: *Generation K*
*2020: *The Lonely Century: Coming Together in a World that's Pulling Apart (Ensomhetens århundre)*

## Referanser


## Eksterne lenker
*
Knuppekaffe

**Knuppekaffe** er en erstatningsdrikk man lagde i gamle dager i perioder da vanlig kaffe ikke var tilgjengelig.

Knuppekaffen ble laget ved at man skar opp byggmelsdeig i små terninger og brente dem i ovnen til de ble helt brune. Disse «bønnene» ble det så kokt en slags kaffe på. Smaken på knuppekaffen blir i boka *Anders fra Underdalen* beskrevet av Anders Underdal som «minst like god[ ] som kaffen bestefar hadde kjøpt nede på bua».
Mari Midtstigen

**Mari Blindheim Midtstigen** (født 1981) er en norsk journalist, redaktør og tidligere modell. Hun har også jobbet med TV.

Midtstigen er utdannet journalist fra Journalisthøgskolen i Oslo. 

Hun startet journalistkarrieren i *[[Dagbladet]]* i 2002. Deretter hadde hun korte opphold i ''TV 2'' og *[[NRK]]* før hun i 2005 fikk stillingen som redaksjonssjef i kvinnebladet ''Elle''. Deretter ble hun redaktør i motemagasinet *[[Det Nye]]* (2011–2014), ''Foreldre og barn'' (2014–2017) og fra 2017 i ''Aftenposten Junior''. Hun har også vært fotomodell, moteekspert i ungdomsprogrammet ''Sone 2'' på TV 2 og programleder for *[[Shopaholic]]* (2006) på TV3.

I 2005 gav hun ut reiseboka *Paradis* på Kagge forlag. 

Hun er datter av folkemusikeren Per Midtstigen. Hun ble gift i 2016 med forfatter Joachim Førsund. De hadde vært samboere i over ti år forut.

## Referanser
Gitte Jørgensen

**Gitte Jørgensen** (født 1963) er en dansk forfatter, journalist, foredragsholder og forkjemper for livsstilen «Simple living».

Hun har utgitt bøkene *Simple-living.dk* (medforfatter) (2003), *Simple living - sådan gør du* (2005), *Pippi Power* (2008) og *Når sjælen kalder- skab det liv du længes efter* (2016). Flere av bøkene er oversatt til norsk. Hun er også frilansjournalist og har skrevet artikler i blant annet *Magasinet Psykologi*, *Ugebladet Søndag* og *[[Femina]]*.

Hun har blitt regnet som en av de ledende simple living-aktivistene i Danmark og valgte å si opp jobben sin som markedsføringssjef fordi hun ville leve et enklere liv.

## Referanser


## Eksterne lenker
* Hjemmeside
Vår ære og vår makt (film)

***Vår ære og vår makt*** (orig.: Hope and Glory) er en britisk film fra 1987. Den er løst basert på regissør John Boormans barndom i krigsåra i London.

## Handling
Filmen begynner kort tid før andre verdenskrig bryter løs, og forteller historien om Rowan-familien: Billy, søstrene Sue og Dawn, og deres foreldre Grace og Clive, som bor i en forstad i nærheten til London. Etter at krigen bryter løs, melder Clive seg til militæret, og Grace må passe på barna deres alene. Sett gjennom øynene til den 10 år gamle Billy, er den tyske Blitz like spennende som det er skremmende. 

Men alle de nattlige tyske raidene er ikke det eneste dramaet som utspiller seg for familien. Hans eldre søster, Dawn, får romantiske følelser for en kanadisk soldat, og hun blir snart gravid. Familien flytter etter hvert hjem til foreldrene til Grace, når deres eget hjem brenner ned i en brann.

## Rollebesetning
* Sebastian Rice-Edwards – Billy Rohan
* Sarah Miles – Grace Rohan
* David Hayman – Clive Rohan
* Geraldine Muir – Sue Rohan
* Sammi Davis – Dawn Rohan
* Susan Wooldridge – Molly
* Derrick O'Connor – Mac
* Ian Bannen – Grandfather George
* Anne Leon – Grandma
* Jean-Marc Barr – Corporal Bruce Carrey

## Referanser


## Eksterne lenker
*
Kickers Offenbach

**Offenbacher Fußball Club Kickers** er et tysk fotballag fra byen Offenbach. Klubben ble stiftet 27. mai 1901. 15. februar 2011 startet arbeidet med byggingen av ny stadion der den gamle stod.
## Meritter
* Tysk visemester: 1950, 1959
* DFB-cup vinner: 1970

## Plasseringer

## Eksterne lenker
offisiell hjemmeside
Allsvenskan 2006

**Fotbollsallsvenskan 2006** var den 19 i rekken. IF Elfsborg vant og BK Häcken, Östers IF og Örgryte IS rykket ned.

## Kilder
*
Korketrekkeren i Langangen

: *Se også [[Korketrekkeren (andre betydninger)]].*

**Korketrekkeren** er et veianlegg i Langangen i Porsgrunn kommune i Telemark. Veien går i ei sløyfe med bru over seg selv vestfra ned Kokkersvoldbakkene mot tettstedet Langangen. Dette veipartiet var tidligere en flaskehals på europavei 18, men i 1979 ble E18 ledet utenom tettstedet på to store bruer. (Se Langangen bru.) I dag er Korketrekkeren en del av fylkesvei 30.

Den opprinnelige Korketrekkeren (også kalt *Svingbrua*) ble bygget av stein i 1859. Under andre verdenskrig kjørte tyskerne seg fast i Korketrekkeren med militærkjøretøyene sine. På grunnlag av tyske krav om bedre adkomst forserte norske myndigheter arbeidet med dagens utgave i betong. Arbeidet ble utført i 1940/41.

I flere år har det blitt holdt bakkeløp i Korketrekkeren.

Korketrekkeren er foreslått vernet i Nasjonal verneplan for veger, bruer og vegrelaterte kulturminner. Knuten på Geirangervegen bygget i 1882 har en lignende utforming. 

## Se også
* Korketrekkeren i Modum
* Knuten

## Referanser


## Eksterne lenker
* Langangen.com - Bakkeløp i Korketrekkeren
Merete Thomassen

**Merete Thomassen** (født 1966) er en norsk teolog, forsker og luthersk prest i den norske kirke. Hun er ansatt som førsteamanuensis i liturgikk ved Det teologiske fakultet, UiO.

Thomassen ble cand.theol. ved Det praktisk-teologiske seminar, UiO i 1993. I 2008 tok hun doktorgrad om norske gudstjenester med inkluderende liturgisk språk. Avhandlingen hadde tittelen *Kjønnsinkluderende liturgisk språk. En analyse av norske gudstjenester under Det økumeniske tiåret 1988-1998*'.**' 

Hun startet yrkeskarrieren i 1994 som kapellan og sykehjemsprest i Oslo bispedømme og ble ordinert prest i 1995. I 2000 ble hun doktorgradstipendiat og fakultetsprest ved Det praktisk-teologiske seminar ved UiO. I 2005 ble hun ansatt som fakultetsprest og universitetslektor ved Det teologiske fakultet, UiO. I 2009 ble hun førstelektor ved Det praktisk-teologiske seminar og i 2014 ble hun førsteamanuensis i liturgikk ved Det teologiske fakultet, UiO.

Thomassen har forsket og forelest innen kristen-religiøse områder som gudstjeneste, tro, bønnespråk og liturgisk språk, inkluderende språk, feministteologi, kjønn og kirke.

Hun har vært redaktør av ''Nytt norsk kirkeblad''. Hun er medlem av Norsk kvinnelig teologforening.

## Referanser
Edy Poppy

**Ragnhild Moe**, mest kjent under psevdonymet **Edy Poppy** (født 1975) er en norsk forfatter og tidligere modell. Hun forfatterdebuterte i 2005.

Som syttenåring flyttet Poppy til Montpellier og deretter til London og Berlin. Hun har også tilbrakt lange perioder i Buenos Aires, Lipari, Rekjavik og Rio. 

I 2005 ga Gyldendal forlag ut hennes debutbok *Anatomi. Monotoni*, en franskinspirert erotisk roman som er delvis selvbiografisk.

I 2009 deltok hun i ''Det blinde teater'', et sensorisk teaterstykke oppført på Nationaltheatret under Samtidsfestivalen.

I en periode bistod hun debutanten Tam Cy Albert med romanen *Farvel eventyrland*., som ble utgitt av Bokvennen i 2016.

I 2024 utga hun romanen *Iggy*, basert på sitt eget liv, som handler om giftermål med en franskmann, en abort hun aldri kommer over, utsvevende kunstnerliv og et åpent ekteskap med tallrike erotiske opplevelser.

## Bibliografi
* 2005: *Anatomi. Monotoni* (roman), Gyldendal
* 2006: *Å være alene er ikke det samme som å være ensom* (noveller), Rosa Prosa
* 2011: *Sammen. Brudd.* (noveller), Gyldendal
* 2024: *Iggy* (roman), Gyldendal

## Referanser
Great Society

**Great Society** («Stort samfunn») var et omfattende velferdspolitisk reformprogram, initiert av president Lyndon B. Johnson. 

Great Society besto av en rekke tiltak og lovendringer. De to hovedmålene for programmet var å redusere fattigdom og rasemessig diskriminering. Særlige tiltak ble satt inn i undervisning, helsevesen, by- problemer og offentlig transport. Great Society-programmet fulgte opp New Deal og John F. Kennedys New Frontier. Johnsons overtalelsesevner og dyktighet i å forhandle med Kongressen, kombinert med demokratenes valgskred i 1964 gjorde at programmet ble vedtatt.

Vietnamkrigen ble trappet opp på samme tid, og dette førte til at oppmerksomheten ble trukket bort fra Great Society, men Richard Nixon videreførte mange av de kostbare elementene, mens Ronald Reagan avsluttet mange av dem senere.

Programmet hadde også den effekten at det ble bygd opp en forskningstradisjon knyttet til evaluering av sosiale og pedagogiske reformtiltak.

## Kritikk
Great Society har også vært gjenstand for en del kritikk, blant annet fra den amerikanske anarko-kapitalisten Murray N. Rothbard som hevdet at Great Society, New Freedom og New Deal og lignende sto for et skifte fra relativt laissez-faire og minimal stat til et samfunn hvor staten er den ubestridte konge.

## Referanser
Peder Griis

**Peder Griis** også benevnt **Peder Gris** (født før 1495, død etter 1502) var en dansk adelsmann som satt som sjef på Hovinsholm og Kanestraum (på den tid bare kalt *Strøm*), såvel som Akershus slott og festning.

Han var sønn av riksråd Joachim Griis som satt på Holmegård 1460–1497 og døde en gang etter 1473. Faren var en av de fire danske Griiseslektene som døde ut på 16- og 1700-tallet; denne var fra Griisene fra Nordrup. Broren til Peder Griis var Hans Joachimsen Griis, og den som overtok og drev Holmegård 1497–1505. Peder Griis var inngiftet i den norske adelen omkring 1499 da han ektet fru Kirsten Gaute/Gudesdatter Kane (1460–1520), datter av riksråd Gaute Nikulasson Kane på Kanestraum (Nordmøre) og enke etter herr Svein Galle. Datteren Eline ble gift med Erik Eriksson Gyldenhorn, lagmann i Oslo.

På 1490-tallet satt han på Hovinsholm, en gård på Helgøya i Mjøsa. I 1495 var han lensmann i Tunsberg.  Året etter ble svogeren, lensherre Arild Kane drept av bøndene på Borgund på Sunnmøre. Peder Griis overtok nå herresetet Kanestraum på Tingvoll i dagens Møre og Romsdal. Det kan tenkes at Knut Alvsson hadde en finger med i drapet på svogeren siden de to hadde støttet Henrik Krummedike i striden med Knut Alvsson, blant annet på grunn av en slektsfeide som hadde vært mellom familiene siden midten av 1450-årene.

Det var i 1499 at kong Hans utnevnte Peder til høvedsmann på Akershus slott og festning etter Knut Alvsson.  Det var Alvsson som ledet an da Griis ble avsatt tre år senere etter en tid under beleiring. Alvsson ble drept i 1502. Hva Griis gjorde så er uklart. Dattera Eline og hennes Erik overtok i alle fall på Kanestraum.  Hvor lenge han eide Hovinsholm er usikkert, men i 1524 var den eid av stesønnen Olav Galle som var sønn av Kirsten og Svein. 
## Referanser
Jagex

**Jagex Game Studio/Jagex Ltd** (eller **Jagex Software**) er en britisk produsent av online videospill laget i Java. Ifølge utvikleren Paul Gower er Jagex en forkortelse for **Ja**va **g**aming **ex**perts. Det mest kjente spillet Jagex har produsert er rollespillet *[[Runescape]]*.

## Historie
Jagex Software ble grunnlagt i november 1999 av Andrew Gower, Paul Gower og Constant Tedder. Per 2009 hadde Jagex tre kontorer i Cambridge og ett i London, med til sammen over 350 ansatte.

Fra 2012 til 2016 var Jagex eid av investorer fra USA. Fra 2016 til 2020 var eierne kinesiske. I 2020 kjøpte Macarthur Fortune Holding LLC selskapet, men solgte det videre etter et års tid til  The Carlyle Group.

## Referanser

## Eksterne lenker
*
Ingjald Ørbeck Sørheim

**Ingjald Ørbeck Sørheim** (1937–2010) var en norsk advokat.

Han ble cand.jur. ved Universitetet i Oslo i 1965. Han gjennomførte også Forsvarets russiskkurs. Som student var han formann (titulert «Formand») i Det Norske Studentersamfund i 1963. Han var dekorert med storkors i studentordenen Den Gyldne Gris, og var skattmester i denne ordenen inntil sin død.

Ørbeck Sørheim var ekspedisjonssjef i Handelsdepartementet 1976–79 og ressursavdelingen i Miljøverndepartementet 1979–82. Han var statssekretær ved Statsministerens kontor i Gro Harlem Brundtlands første regjering i 1981.

I 1982–83 var han administrerende direktør for Studentsamskipnaden i Oslo, i 1983 var han spesialrådgiver i havbruk i Norges Teknisk-Naturvitenskapelige Forskningsråd. Fra 1984 var han privatpraktiserende forretningsadvokat.

Han var sekretær for Ottosenkomiteen som la grunnlaget for et moderne masseutdanningssystem og opprettelsen av distriktshøgskolene.

Ørbeck Sørheim var venn av Arne Treholt, og var en viktig støttespiller i årene etter at Treholt ble dømt for spionasje.

Han var i ferd med å utgi en essaysamling ved sin død. Den ble utgitt to måneder etter hans død under tittelen *Du må ikke tåle*.

## Referanser


## Eksterne lenker
*
Norvegia (lydskrift)

**Norvegia** er et lydskriftsystem som ble utviklet av fonetikeren Johan Storm (1836&ndash;1920). Norvegia brukes fremdeles i undervisningen i nordistikk ved norske universiteter.

## Litteratur
* Sigurd Kolsrud (1950): *Norsk ljodskrift*
* Johan Storm (1884): *Norsk Lydskrift med Omrids av Fonetiken*. Norvegia I, s. 19&ndash;132 
* Johan Storm (1908): *Norsk Lydskrift med Omrids av Fonetiken: Andet Afsnit*. Norvegia I. s. 133&ndash;179

## Se også
* Det internasjonale fonetiske alfabetet (IPA)

## Eksterne lenker
* Lydskrift. Kort oversikt av Patrik Bye ved universitetet i Tromsø.
Colin Clive

**Colin Clive** (født 20. januar 1900, død 25. juni 1937) var en engelsk skuespiller. Han er mest kjent for rollen som Dr. Frankenstein i James Whales skrekkfilmer *[[Frankenstein (1931)]]* og *[[Bride of Frankenstein]]*.

Clive ble født i Frankrike som sønn av en britisk oberst, og var i militæret før han ble skuespiller. Han spilte i en oppsetning av *[[Journey's End]]* ved Savoy Theatre i 1929 og i en filmatisering av dette krigsdramaet året etter. På 1930-tallet flyttet han til det britiske miljøet i Hollywood.

Colin Clive led av kronisk alkoholisme og døde av lungebetennelse som følge av tuberkulose i 1937.

## Filmer
# *[[Journey's End]]* (1930)
# *The Stronger Sex* (1931) 
# *[[Frankenstein (1931 film)|Frankenstein]]* (1931) 
# *Lily Christine* (1932) 
# *[[Christopher Strong]]* (1933) 
# *Looking Forward* (1933) 
# *The Key* (1934) 
# *One More River* (1934) 
# *[[Jane Eyre (1934 film)|Jane Eyre]]* (1934) 
# *[[Clive of India (film)|Clive of India]]* (1935) 
# *The Right to Live* (1935) 
# *[[Bride of Frankenstein]]* (1935) 
# *The Girl from 10th Avenue* (1935) 
# *[[Mad Love (1935 film)|Mad Love]]* (1935)
# *The Man Who Broke the Bank at Monte Carlo* (1935) 
# *The Widow from Monte Carlo* (1935) 
# *[[Som en tyv om natten|History Is Made at Night]]* (1937) 
# *The Woman I Love* (1937) 

## Referanser


## Eksterne lenker
*
AOpen

**AOpen** er et taiwansk selskap som produserer datamaskiner og datakomponenter, selskapet ble etablert i 1996.

## Eksterne lenker
*
Strambotto

**Strambotto** er en italiensk diktform fra 1200-tallet. Strambottoen ble utvikla enten på Sicilia eller i Toscana, og er en av de eldste formene for diktning på italiensk.

Strambottoen er bygd opp av seks eller åtte ellevestavelses verslinjer – såkalte endecasillabi. Rimmønsteret kunne variere; på Sicilia var skjemaet vanligvis ABABABAB, i Toscana ABABCCDD.

En variant av strambottoen er den sicilianske og den napolitanske oktaven (*ottava siciliana, ottava napoletana*). Strambottoen regnes som en viktig forløper for sonetten.
Lappmarihand

**Lappmarihand** (*Dactylorhiza majalis* ssp. *lapponica*) er en plante i marihandslekten i orkidéfamilien.

## Utseende
Lappmarihand er en enkel orkidé å få øye på, til tross for at den ikke blir særlig høy, rundt 20&ndash;30 centimeter. Den har kraftig rosa blomster, mens bladene er mørkegrønne, avlange, spisse og som regel flekkete.

Som de fleste andre i slekta *Dactylorhiza*, på norsk marihandslekta, er lappmarihand en ullen art å identifisere. Den ligner spesielt på artene engmarihand og smalmarihand, men skiller seg altså ut ved å være mindre, grannere og ofte vokse mer tilknytta til fjellstrøk.

## Systematikk
Lappmarihand ble tidligere ofte regnet som en egen art, *Dactylorhiza lapponica* eller som underart av smalmarihand. Den regnes nå å tilhøre arten kongsmarihand (*D. majalis*), og har status som underart. Hele *majalis*-gruppa er tetraploid og trolig oppstått ved hybridisering mellom de to diploide plantene engmarihand (*D. incarnata*) og skogmarihand (*D. maculata* ssp. *fuchsii*), koplet med dobling av kromosomtall.

Andre underarter av *D. majalis* i Norge er smalmarihand (ssp. *sphagnicola*) og purpurmarihand (ssp. *purpurella*). I Sør-Sverige og Danmark vokser nominatunderarten ssp. *majalis*.

## Forekomster i Norge
Lappmarihand trenger kalkrik myr å vokse i. Den er ikke så sterkt knyttet til Nord-Norge og fjellstrøk i Sør-Norge som tidligere antatt, men har en større sørlig utbredelse. Arten var kjent fra Østerdalen, Vest-Oppland og sør til Ringerike. En del lavlandsforekomster helt sør på Østlandet, som var antatt å være smalmarihand, har også vist seg å være denne underarten. Lappmarihand er ikke fredet og er i rødlistevurderinga 2021 regnet som livskraftig (LC).

## Referanser




## Eksterne lenker
*
BCG

**BCG** er en forkortelse som blant annet kan vise til:

* BCG-vaksine (Bacille Calmette Guérin), en vaksine mot tuberkulose.
* Boston Consulting Group, et konsulentselskap
Smalmarihand

**Smalmarihand** (*Dactylorhiza majalis* ssp. *sphagnicola*) er en plante i orkidéfamilien (marihandfamilien).

## Utseende
Smalmarihand hører til i slekta *Dactylorhiza*, på norsk marihandslekta. Den har mørkerosa blomster, men kan imidlertid variere ganske mye.

Grunnen til navnet er at den har ganske mye smalere blader enn andre *Dactylorhiza*-former. De blir til gjengjeld lengre, og mangler flekker. Dette er likevel usikre kjennetegn, for smalmarihand kan fort hybridisere og danne uklare mellomformer.

## Systematikk
Tidligere var det vanlig å operere med to ulike arter, smalmarihand (som da ble kalt *Dactylorhiza traunsteineri*) og sumpmarihand (*Dactylorhiza sphagnicola*). En antar nå at *D. traunsteineri* er en rent mellomeuropeisk art som ikke vokser i Norge. En har så latt  smalmarihand overta *sphagnicola*-navnet som underartsepitet.

Smalmarihand regnes å tilhøre arten kongsmarihand (*D. majalis*), og har status som underart. Hele kongsmarihand-gruppa er tetraploid og trolig oppstått ved hybridisering mellom de to diploide plantene engmarihand (*D. incarnata*) og skogmarihand (*D. maculata* ssp. *fuchsii*), koplet med dobling av kromosomtall.

Andre underarter av kongsmarihand i Norge er lappmarihand (ssp. *lapponica*) og purpurmarihand (ssp. *purpurella*). I Sør-Sverige og Danmark vokser nominatunderarten ssp. *majalis*.

## Forekomster i Norge
Siden smalmarihand er dårlig kjent, er utbredelsen også uklar. Den synes i første rekke å vokse på Østlandet og Sørlandet. Det har vist seg at den nære slektningen lappmarihand har en større sørlig utbredelse enn tidligere antatt, og enkelte lavlandsforekomster på Østlandet har vist seg å være denne underarten. Smalmarihand er ganske sjelden, og er derfor på Norsk rødliste for arter (2021) med statusen sårbar (VU).

## Referanser




## Eksterne lenker
*
Jørgen Christopher von Klenow

**Jørgen Christopher von Klenow** (født ? i Mecklenburg i Tyskland, død 1723 i København, Danmark) var en dansk/norsk offiser som var kommandant på Akershus festning i perioden 1712&ndash;1719.

Han var av en gammel meklenborgsk adelsslekt, sønn av hertugelig güstrowsk overførster Heinrich von Klenow og Sophie Clara von der Osten.

8. mars 1716 ble Akershus beleiret av den svenske kongen Karl XII med 10&nbsp;000 mann, men von Klenow klarte å samle 3&nbsp;000 forsvarere og holdt ut en langvarig beleiring før svenskene til slutt måtte trekke seg tilbake.

Etter kommandoen over Akerhus, ble han kommandant over Kastellet i København, som var byens viktigste befestning.  Han holdt denne kommandoen fram til sin død i 1723.

## Referanser


## Litteratur
* Olai Ovenstad: *Militærbiografier. Den norske hærs officerer fra 18- januar 1628 til 17. mai 1814*, bind II (Oslo, 1949), s. 38. (ebok, hentet 22. august 2015)
*
Langangsfjordbruene

**Langangsfjordbruene** er to fritt frambygg-broer i betong som går over tettstedet Langangen i Porsgrunn kommune i Telemark. **[[Langangsfjordbrua (østbroen, 1979)|Østre Langangfjordbrua]]** går over den indre delen av Langangsfjorden. Broen er 376 meter lang, og hovedspennet er 112 meter. Broen har syv spenn. **[[Langangsfjordbrua (vestbroen, 1979)|Vestre Langangsfjordbrua]]** er 298 meter lang, og hovedspennet er 130 meter. Boren har fire spenn. Største høyde fra kjørebanen til bakken er 70 meter. Broene er en del av E18, og de ble åpnet 25. oktober 1979. Byggingen startet i 1977, og broene kostet 38 millioner kroner i datidens kroneverdi. Broene var en del av et 6,5 kilometer langt veiprosjekt mellom Solum og Kokkersvoll, der E18 ble lagt utenom tettstedet Langangen og flaskehalsen Korketrekkeren.

Veiselskapet Nye Veier AS har planer om å erstatte broene med to doble motorveibroer. Planlagt utbygging er i perioden 2020–2025, og etter åpning blir de nåværende Langangsfjordbruene nedklassifisert til lokalvei.

## Langangsfjordbruene
*Den gamle vestbroen
*Den gamle østbroen
*Den nye vestbroen *(planlagt)*
*Den nye østbroen *(planlagt)*

## Se også
*Liste over broer i Norge

## Referanser


## Eksterne lenker
* Porsgrunn Folkebibliotek: Storbruene i Langangen
North Shropshire

**North Shropshire** var et administrativt distrikt i Shropshire i England. Administrasjonssenteret var Wem. Distriktet grenset mot Wales, Cheshire og Staffordshire, samt mot Shropshire-distriktene Oswestry, Shrewsbury and Atcham og Telford and Wrekin. 

Distriktet ble opprettet 1. april 1974 ved sammenslåing av Market Drayton landdistrikt og North Shropshire landdistrikt. I 2009 ble North Shropshire innlemmet i Shropshire enhetlige myndighet.

## Steder i distriktet

* Baschurch
* Cheswardine, Clive, Cockshutt
* Didleston Heath
* Ellesmere
* Hadnall, Hinstock, Hodnet
* Market Drayton
* Prees
* Shawbury
* Tilstock
* Welshampton, Wem, Whitchurch, Woore
Carlo Curley

**Carlo Curley** (født 24. august 1952 i Monroe i Nord-Carolina i USA, død 11. august 2012) var en amerikansk konsertorganist som har turnert over hele verden. Han studerte blant annet med den svært populære amerikanske organisten Virgil Fox, og hans spillestil var svært påvirket av Fox. Målet hans var å gjøre klassisk orgelmusikk populært for et større publikum, og han arrangerer ofte kjente stykker fra andre instrumenter for orgel. 

Curley bodde en periode i Danmark og senere i England. Han hadde ingen kirkelig stilling eller undervisningsstilling, han levde av å holde konserter. Han spilte i alle amerikanske delstater, i Westminster Abbey og i de fleste engelske katedraler, og han er den eneste som har holdt konsert i Det hvite hus. Det skjedde da Jimmy Carter var president. Mange organister sier nei til å spille på digitalt orgel, men Curley spilte for presidenten på et Allen Touring-orgel, ettersom det ikke er noe orgel i Det hvite hus. 

Vinteren 2007 hadde han sin første turne i Norge med konserter i Valderøy kirke, Herøy kirke og Lillehammer kirke. Curley ble kalt «orgelets Pavarotti», og konsertene hans hadde en underholdende karakter. 

## Diskografi
* *A Christmas Concert Spectacular – Music for Two Organs and Choir* Med Grand Rapids kammerkor og Jonathan Tuuk. Dirigent Larry Biser. Fra 1999. Spilt inn i Fountain Street Church, Grand Rapids, Michigan, US
* *A Genesis in Harmony* Fra 2003. Spilt inn i Trönö kyrka, Sverige.
* *Concerts Favorites* Fra 1998. Spilt inn i The Basilica Parish of Mission Dolores, San Francisco, California, US 
* *Inaugural Concert* Fra 1997. Spilt inn i LaGrave Avenue Christian Reformed Church 

## Bibliografi
* *In The Pipeline* Selvbiografi fortalt til Jonathan Ambrosino. HarperCollins forlag 1998. 

## Referanser


## Eksterne lenker
*
Norsk Tegneserieforum

**Norsk Tegneserieforum**, forkortet **NTF**, er en norsk interesseorganisasjon for tegneserieinteresserte som har som mål å fremme interessen og forståelsen for mediet. Organisasjonen ble stiftet i 1980. Blant annet tilbyr organisasjonen undervisning og annen formidling om og med tegneserier.

NTF holder til i Tegneseriemuseet i Norge i Brandbu.
## Virksomhet
*Hvert år siden 1987 har NTF delt ut SPROING-prisen til foregående års beste norske tegneserie og årets beste oversatte tegneserie, og siden 2004 har det også blitt delt ut en debutantpris. 
*NTF stiftet i 1996Tegneseriegalleriet i Oslo og Tegneseriemuseet i Norge basert på samlingene fra Tegneserieakademiet fra 1970 og samlingene i Det nasjonale Tegneseriearkivet som ble etablert i forbindelse med etableringen av Sproingprisen i 1987.
*NTF arrangerer jevnlige kurs i hvordan lage tegneserier, beregnet på amatører på flere nivåer, og har også foredrag om tegneserier på skoler over hele landet.
*NTF stod som hovedarrangør av Tegneseriens dag i perioden 2005&ndash;2006, en dag som brukes til å skape oppmerksomhet rundt tegneseriemediet i en rekke norske byer. Dagen sammenfaller med den internasjonalt arrangerte Free Comic Book Day.
*NTF gir ut medlemsbladet *[[Bobla]] med artikler og mange nye norske tegneserier av amatører og halvprofesjonelle.*

## STYRE 2017-2018
*Jan Petter Krogh (president)
*Hanne Christine Dunker (Kasserer)
*Andreas K. Iversen (redaktør)
*Frode Haaland
*Margareth Bjerke Andersson

## Eksterne lenker
* 
* Sproingprisens hjemmeside
* Norsk Tegneseriesentrum AS' hjemmeside
* Tegneseriemuseet i Norges hjemmeside
* Oslo Comics Expos hjemmeside
Folkehallen i Wrocław

Den modernistiske **Hundreårshallen** eller **Folkehallen** (polsk *Hala Stulecia*, *Hala Ludowa*, tysk *Jahrhunderthalle*) er et av Wrocławs mest kjente landemerker. Den er et av det 20. århundres viktigere arkitektoniske verker, og ble skrevet inn på UNESCOS liste over verdens kulturarv i 2006.

Hallen ble bygd i det daværende Breslau, hovedstaden i Schlesien, 1911–1913 etter tegninger av arkitekten Max Berg, til minne om de tyske befrielseskrigene mot Napoleon. Det opprinnelige navnet *Jahrhunderthalle* (Hundreårshallen) ble forandret til *Hala Ludowa* (Folkehallen) etter andre verdenskrig, da byen var blitt erobret av Stalin og som følge av Potsdamkonferansen innlemmet i Polen. Folkehallen er siden blitt modernisert og oppusset.

Hallens høyde er på 42 meter, og dens kuppel har en indre diameter på 69 meter – den var i sin tid verdens største bygning i sitt slag. Den maksimale diameteren er på 95 meter, og hallens areal er 14 000&nbsp;m², med et volum på 180 000&nbsp;m³. Den har plass til ca. 10 000 mennesker. 

I 1948 ble det foran hallen bygd et gigantisk spisstårn som strekker seg 100 meter mot himmelen (*Iglica*). Sammen med Den japanske hage (*Ogród Japoński*) og Den zoologiske hage (*Ogród Zoologiczny*) hører folkehallen til et av Wrocławs mest populære sports- og rekreasjonssteder. 
## Eksterne lenker
*
Kristin Spitznogle

**Kristin Engen Spitznogle** (født 1972) er en norsk psykolog, sexolog og sanger.

## Psykolog
Spitznogle er utdannet psykolog ved Universitetet i Tromsø (2003) der hovedfagsoppgaven hennes var om pornografi. Hun har dybdekompetanse i sexologi, og er sertifisert PREP-instruktør (Prevention and Relationship Enhancement Program).

Hun har drevet privat praksis som psykolog. Hun har også holdt foredrag, vært spaltist i *Woman*, ''Nordlys'', *[[VG]]* og resett.no, ved sistnevnte avis med hovedfokus på menns rettigheter, vold mot menn og andre politiske og sosiale rettigheter.

I 2006 var hun programleder samlivsprogrammet *[[Sexskolen]]* på TV3.

Spitznogle har også bemerket seg med sin aktivisme for menns rettigheter, og ble tildelt MannsForums kvinnepris i 2018.

## Musikkarrière
Spitznogle har musikalsk utdanning og var på 1990-tallet freelancemusiker i Nord-Norge. Hun har blant annet koret for Trine Rein og Lars Lillo-Stenberg på TV. Hun opptrådte på riksplan første gang i 1995 i kulturprogrammet ''Krakk'' på NRK. I 2003 fremførte hun en konsert i Tromsø med bare egne låter. Høsten 2007 presenterte hun sitt eget kabaretshow på Smuget som skulle være en hyllest til favorittartisten hennes,  Janis Joplin.

## Bibliografi
* *Sex: har du lyst?*, Kagge Forlag 2006
* *Hemmelige rom: norske kvinners seksuelle fantasier*, Cappelen Damm 2010

## Referanser


## Eksterne lenker
* 
*  Møt sex- og samlivsekspert Kristin Spitznogle (VG, tett på nett, 2005)
Newcastle-under-Lyme (distrikt)

**Newcastle-under-Lyme** er et administrativt distrikt i Staffordshire i England. Det har navn etter administrasjonssenteret Newcastle-under-Lyme. 

Distriktet ble opprettet 1. april 1974 ved sammenslåing av Newcastle-under-Lyme, Kidsgrove og Newcastle-under-Lyme landdistrikt. Distriktet dekker et areal på 210,96 km² og hadde 123&nbsp;871 innbyggere i 2011.

## Steder i distriktet
* Audley
* Keele, Kidsgrove
* Newcastle-under-Lyme
* Silverdale

## Referanser


## Eksterne lenker
*
Bella Rosenfeld

**Bella Rosenfeld Chagall** (russisk: Бэлла Розенфельд-Шагал; født 15. desember 1895 i Vitebsk i Tsarrussland, død 2. september 1944 i New York City) var en flerspråklig forfatter, redaktør og oversetter. Hun var gift med den franske kunstneren Marc Chagall (1887–1985), og var modell for ham flere ganger, blant annet for det kjente verket *Bella with White Collar* fra 1917.

Bella Rosenfeld redigerte og oversatte Chagalls selvbiografi fra 1922 fra russisk til fransk. Hennes egne bøker utkom posthumt på ektemannens initiativ.

## Utgivelser
;Som redaktør/oversetter
* Marc Chagall: *Ma Vie* (Paris 1931)
**  
;Egne tekster
* *Brenendiḳe likhṭ* (jiddisk), på engelsk som *The Burning Lights*, Schocken Books, New York 1946, ISBN 0930395263
**  
* *First Encounter*, Schocken Books, New York 1983, ISBN 0805237682

## Referanser
Stakk (datastruktur)

En **stakk** (engelsk: **stack**), eller **stabel**, er en abstrakt datastruktur for midlertidig lagring av data, objekter eller hendelser som tas ut én etter én basert på sist-inn-først-ut-prinsippet. Stakker brukes i stor grad på alle nivåer i moderne datasystemer. For eksempel er dataprogrammer avhengige av en stakk for å håndtere funksjonskall.

## Operatorer
En stack har vanligvis to operatorer, *push* og *pop*. Push operatoren legger et nytt element til øverst på stacken, mens pop tar det øverste elementet av stacken. Det er litt forskjellig fra implementasjon til implementasjon hvorvidt pop også returnerer verdien til elementet den tar av eller ikke, og hvordan den opptrer er gitt av hvilke andre operasjoner som finnes.

Andre vanlige operasjoner er *peek* og *size*. Peek returnerer det øverste elementet uten å fjerne det. Hvis det finnes en *peek*, så kan *pop* være kalt *drop*. Size returnerer vanligvis antallet elementer i stakken, men kan også angi størrelsen i bytes. Hvis *size* angir størrelsen i bytes, så kan det finnes en operasjon *length*.

## Eksempel på implementasjon
Under vises en naiv implementasjon av en stack skrevet i C.

Først definererer vi selve datatypen:
 #define MAX_STACK_ELEMENTS 10
 
 struct stack
 {
    int num_elements;
    int elements[MAX_STACK_ELEMENTS];
 };
 
 struct stack my_stack;
For enkelhets skyld har vi laget en stacktype med en fast størrelse på maks 10 elementer. Vi deklarerer også en lokal variabel *my_stack* som inneholder selve stacken.

Vi trenger en metode for å legge data på toppen av stacken:
 void push(int element)
 {
    if (my_stack.num_elements  0)
    {
        my_stack.num_elements--;
        return my_stack.elements[my_stack.num_elements];
    }
    else
    {
        printf("Stack underflow!\n");
    }
 }

## Eksempel på bruk
Gitt stack implementasjonen over kan vi bruke stacken på følgende måte:
 push(2);
 push(5);
 push(6);
     
 assert(pop() == 6);
 assert(pop() == 5);
 assert(pop() == 2);
Legg merke til at vi forventer å få elementene ut i motsatt rekkefølge av hva vi legger dem inn i.
Kondensasjonsreaksjon

En **kondensasjonsreaksjon** er en kjemisk reaksjon hvor to stoffer reagerer med hverandre og danner en kovalent binding og et lite molekyl. Dette er ofte vann, metanol eller et hydrogenhalid som f.eks. HCl.
Etere dannes under slike kondensasjonsreaksjoner, da reagerer to alkoholer med hverandre og vann spaltes av.

En alkohol og en karboksylsyre kan reagere på denne måten og danne en ester (forestring):

R-OH + HOOC-R > R-O-CO-R + H_2O:

:

Mange polymerer fremstilles ved en kondensasjonsreaksjon. Dette gjelder blant annet nylon.

I biokjemien foregår viktige kondensasjonsreaksjoner katalysert
av spesifikke enzymer. Eksempler er dannelsen av  ATP fra ADP, av triglyserider ut fra glyserol og fettsyrer, dannelsen av di- og polysakkarider og av polypeptider og nukleinsyrer.
Virgil Fox

**Virgil Fox** (1912–1980) var en amerikansk organist. 

Fox var bare 14 år da han i 1926 spilte for et publikum på 2500 i sin debutkonsert på Withrow High School i Cincinnati. Samme år ble han elev av den tyske organisten og komponisten Wilhelm Middelschulte i Chicago. Av andre av hans lærere kan nevnes Hugh Price, Louis Robert og Marcel Dupré. Etter fire år i Chicago begynte han på Peabody Institute of Music i Baltimore. Her fullførte han diplomeksamen på ett år. 

Fox var den første ikke-tysker til å få spille i Thomaskirken i Leipzig, Johann Sebastian Bachs kirke. Under andre verdenskrig ble han innrullert i hæren og spilte over 600 konserter der. Siden fikk han en stilling som organist i Riverside Church i New York City. Her begynte han også å gjøre plateopptak. 

Fox gikk nye veier i sin konsertering. Han laget lysshow rundt konsertene, som han kalte «Heavy Organ». Ettersom han hadde 250 konsertverk som han kunne spille uten noter, valgte han ofte å gi dem en personlig vri, og hans konserter var alltid utsolgt. Det var ikke tale om en tradisjonell tolkning, men om en personlig virtuos presentasjon av materialet. En av de som fører arven videre, er Carlo Curley, som også studerte med Fox.

## Bibliografi
* Richard Torrence, Marshall Yaeger (utg.): *Virgil Fox (the Dish). An Irreverent Biography of the Great American Organist*. (Special Edition: Book, CD, DVD). Circles International, New York 2001, ISBN 0-9712970-0-2

## Referanser


## Eksterne lenker
* The Virgil Fox Legacy
* OrganArts
* The Virgil Fox Society
* The Virgil Fox Allen Touring Organ
* Friends of Virgil Fox
* Review of "The Fox Touch"
Tor Levin Hofgaard

**Tor Levin Hofgaard** (født 1968) er en norsk psykolog og organisasjonsarbeider som har hatt flere lederverv og lederstillinger.  

Hofgaard er utdannet psykolog ved Universitetet i Oslo i 2001. Han ble psykologspesialist i klinisk voksen psykologi i 2007.   

Han er ansatt som sjefpsykolog i forsikringsselskapet Euro Accident. Han har tidligere arbeidet ved Regionalt kompetansesenter for tidligintervensjon ved psykose (TIPS Sør Øst), DPS Vinderen, akuttavdelingen ved Lovisenberg sykehus, BUP Søndre Nordstrand, samt ved Ullvin rusbehandlingsinstitusjon. Før han ble psykolog jobbet han i et konsulentselskap med seleksjon, lederutvikling og testing. Han har også en offisersutdanning, og har jobbet fire år i forsvaret (1987–1991).  

Hofgaard har hatt en rekke ulike verv i Psykologforeningen og satt som president fra 2007 til 2019. Han har også vært leder av lokalavdelingen i Oslo, og han satt tre år i sentralstyret i Psykologforeningen før han ble president i 2007. Han er styreleder i Rådet for psykisk helse (fra 2011), og var styremedlem i hovedorganisasjonen Akademikerne fra 2011–2019. Han har tidligere vært visepresident og sittet i styret i den Internasjonale Unionen for Psykologisk Vitenskap (IUPsyS) (2011–2018) og sittet i styret i Den Europeiske Psykologføderasjonen (EFPA) (2011–2019).  

## Referanser
Stakk

**Stakk** kan referere til:

* Stakk (datastruktur), en abstrakt datastruktur for midlertidig lagring av data, objekter eller hendelser som tas ut én etter én basert på sist-inn-først-ut-prinsippet. 
* Stakk (klesplagg), et skjørtelignende plagg med bryststykke, ryggstykke og seler.
* Stakk (landbruk), en lagringsmetode for høy, korn, lauv og torv 
* Pumpestakk, en samling av flere pumper
ICMI

**ICMI** (**The International Commission on Mathematical Instruction**) er en internasjonal organisasjon med fokus på matematikkundervisning. Organisasjonen ble grunnlagt på den internasjonale konferansen for matematikere (ICM) i Roma i 1908. 

## Historie
ICMI ble grunnlagt på den internasjonale konferansen for matematikere, og det var matematikeren Felix Klein som ble valgt som organisasjonens første president. Det internasjonale tidsskriftet *L'Enseignement Mathématique* ble startet i 1899 av Henri Fehr og Charles Laisant, og dette tidsskriftet ble tidlig gjort til organisasjonens offisielle organ. ICMI publiserer også en ICMI-bulletin to ganger årlig, og fra og med desember 1995 har denne vært tilgjengelig på internett. 

I tiden mellom 1. og 2. verdenskrig var det et avbrudd i organisasjonens aktiviteter, men i 1952 ble ICMI rekonstituert. På denne tiden ble også organisasjonen omorganisert som en underorganisasjon av *The International Mathematical Union* (IMU), og en stor del av midlene til ICMI kommer nå fra IMU. Som vitenskapelig organisasjon er IMU medlem av *International Council of Scientific Union* (ICSU). Selv om ICMI følger en del av de generelle retningslinjene for IMU og ICSU, har organisasjonen en stor grad av selvstyre. 

## Struktur
Alle land som er medlem av IMU er også automatisk medlem av ICMI. I tillegg kan ICMI også ta opp medlemsland som ikke er medlem av IMU. For tiden er det 72 medlemsland i ICMI, og hvert av disse skal utnevne en nasjonal representant. 

Som kommisjon består ICMI av to hovedorganer:

* *The Executive Committee* (EC), og
* de nasjonale representantene fra medlemslandene

Den utøvende komitéen (EC) blir utnevnt av generalforsamlingen i IMU for fire år av gangen. Sammen utgjør disse to organene generalforsamlingen i ICMI, og denne samles hvert fjerde år i forbindelse med den internasjonale kongressen for matematikkdidaktikk (ICME)

## Se også
* Matematikkdidaktikk

## Eksterne lenker
* Den offisielle hjemmesiden til ICMI
* IMU
* ICSU
Kø (andre betydninger)

**Kø** har flere betydninger på norsk:
 
* Kø, rekke av personer, biler etc.
* Kø (datastruktur)
* Kø (biljard), stokk til å støte kulene med i biljard
* *[[Kø (TV-serie)]], en serie små sketsjer på NRK hvor handlingen består av dialog inne i en bil i stillestående bilkø
* Kø eller [[tournure]], pute eller stålstativ for å gi damedrakten større bakdel, brukt på 1800-tallet
* [[Hårpisk]], stram nakkeflette, europeisk herremote på 1700-tallet

Ordet *kø* er lånt fra [[fransk]] *queue* som kommer fra [[latin]] *coda'', «hale».